
[bookmark: _Toc184893167]KAJ JE KMETIJSTVO?
Kmetijstvo je gospodarska dejavnost posebnega družbenega pomena predvsem zaradi njegove večnamenske vloge. Temeljna naloga kmetijstva v povezavi z živilstvom je pridelava varne in kakovostne hrane. Poleg tega kmetovanje pomembno vpliva na kakovost voda, tal, zraka in biotsko raznovrstnost, prispeva k podobi kulturne krajine ter, s svojo gospodarsko in socialno vlogo, k vitalnosti in poseljenosti podeželja.

[bookmark: _Toc184893168]KAJ JE NARAVA?
V grobem se deli na živo in neživo naravo: rastline, živali in glive, mikroorganizmi: bakterije, virusi, fitoplazme in na neživ del..

[bookmark: _Toc184893169]VPLIV KMETIJSTVA NA NARAVO
Vpliv kmetijstva na naravo je zapleten in zahteva premišljeno ravnanje. Prehod v trajnostne kmetijske prakse je ključnega pomena za zmanjšanje negativnih vplivov in povečanje pozitivnih učinkov kmetijstva na naravo. Pridelava hrane in drugih dobrin, kmetijstvo, poteka v naravi, zato z vsakim svojim ukrepom ob pridelavi kmetijskih rastlin vplivamo tudi na življenje v naravi. 

[bookmark: _Toc184893170]KMETIJSTVO ZADNJIH 100 LET
Odkritje mineralnih gnojil ena najpomembnejših inovacij/odkritij v sodobnem kmetijstvu; predvsem dušikovih. Posledično imamo višje pridelke hrane, hkrati pa je lahko izpiranje nitratov okoljski problem. Uporaba sredstev za varstvo rastlin je bistveno prispevala k višjemu in zdravemu pridelku, problematika so ostanki pesticidov v hrani in okolju, zanašanje FFS na ostale netretirane površine. Izboljšanje kmetijske mehanizacije, razvoj digitalizacija in precizno kmetijstvo so olajšali in izboljšali delo, negativna posledica je poraba energije in izpusti toplogrednih plinov. Tudi žlahtnjenje rastlin (selekcija, sorte, …), in izbor genetskega materiala pri živinoreja (selekcija) je doprineslo k razvoju kmetijstva. 

Negativni vplivi kmetijstva so lahko na:
· TLA: negativen vpliv s pesticidi, predvsem z uporabo talnih herbicidov,  mineralna gnojila, predvsem nitrati
· VODO: nitrati, pesticidi, namakanje
· ZRAK: pesticidi, organska gnojila: amoniak
· ŽIVI DEL= RASTLINE+ŽIVALI+ MIKROORGANIZMI s pesticidi, gnojili, zmanjševanje življenjskega prostora
Pozitivni vplivi kmetijstva na naravo:
· Preživetje človeške populacije, prehranska varnost.
· Poseljenost podeželja,
· Ohranjanje kulturne krajine.

[bookmark: _Toc184893171]KAZALCI OKOLJA ARSO – varovana območja, NATURA
Kmetijska zemljišča so leta 2024 pokrivala 18,8 % varovanih območij narave. V varovana območja narave je vključenih 26,3 % vseh kmetijskih zemljišč (153.698,02 ha). Bogata, naravna in kulturna dediščina ter pestra kulturna krajina je tudi posledica tradicionalnega kmetijstva v preteklosti. Varovana območja narave prispevajo k ohranjanju tradicionalnih kmetijskih habitatov, ki se bodo ohranili le, če bodo kmetje imeli za ohranitev obstoječega stanja ekonomski interes. Varovana območja narave vključujejo območja omrežja Natura 2000 in zavarovana območja narave, to so parki, rezervati in naravni spomeniki. 
Pri zavarovanju biotske raznovrstnosti ima ključno vlogo Direktiva o habitatih (Direktiva sveta 92/43/EGS), ki določa Evropsko ekološko omrežje Natura 2000. Eden pomembnejših ciljev direktive je vzdrževati ugodno stanje kmetijskih habitatov. Z drugimi besedami na območjih Nature 2000 ohraniti tradicionalni in/ali sonaravni način kmetovanja, ter s tem zagotoviti ohranitev rastlinskih in živalskih vrst ter habitatnih tipov. 

[bookmark: _Toc184893172]KAZALCI OKOLJA ARSO – TOPLOGREDNI PLINI

Izpusti metana in didušikovega oksida
Izpusti toplogrednih plinov, predvsem metana in didušikovega oksida, so se od leta 1986 do 2022 v kmetijstvu zmanjšali za 16,3 %. Zmanjšanje je bilo največje v prašičereji, govedoreji ter na področju gnojenja kmetijskih rastlin. Hitro zmanjševanje izpustov je bilo značilno za prva leta tega obdobja do leta 2013. Od leta 2013 do leta 2016 so se izpusti povečali. Med letoma 2016 in 2021 so bili enakomerni ter se zmanjšali v letu 2022. V letu 2022 je Slovenija dosegla cilj (zmanjšanje izpustov toplogrednih plinov iz kmetijstva za 3,6 % glede na leto 2005), ki ga določa Celoviti nacionalni energetski podnebni načrt Republike Slovenije do leta 2030 (zmanjšanje izpustov toplogrednih plinov za 1 % glede na leto 2005).
Za kmetijstvo so značilni veliki izpusti ne-CO₂ toplogrednih plinov, metana in didušikovega oksida. Je vir neposrednih in posrednih izpustov. Neposredni izpusti nastajajo v hlevih, skladiščih živinskih gnojil in na kmetijskih zemljiščih. Posredni izpusti nastajajo v naravnem okolju kot posledica uhajanja dušikovih spojin iz kmetijstva. Metan nastaja pri fermentaciji krme v prebavilih domačih živali in med skladiščenjem živinskih gnojil. Zaradi relativno velike črede in zaradi posebnosti v prebavi, prispeva v Sloveniji prek 90 % izpustov metana govedoreja. Največ didušikovega oksida nastane zaradi gnojenja kmetijskih rastlin z živinskimi in mineralnimi gnojili. Zelo veliko didušikovega oksida prispevajo tudi posredni izpusti, ki so posledica izpiranja dušikovih spojin v podtalnico in vodotoke in uhajanja amonijaka v zrak. Pomemben vir didušikovega oksida je tudi skladiščenje živinskih gnojil. V skladu z IPCC (2006) metodologijo poročamo v sklopu kmetijstva tudi del izpustov CO2. V slovenskem kmetijstvu upoštevamo dva manjša vira izpustov CO₂ in sicer uporaba sečnine in kalcijevega amonijevega nitrata (KAN) za gnojenje ter apnenje tal. K skupnim izpustom v slovenskem kmetijstvu v letu 2022 sta prispevala manj kot 2 %. 
Cilji:
· Zmanjšanje izpustov toplogrednih plinov v kmetijstvu za 1% do leta 2030 glede na leto 2005;
· Zmanjšanje izpustov toplogrednih plinov v kmetijstvu za 5 – 22 % do leta 2050 glede na leto 2005 ob upoštevanju naravnih danosti za kmetovanje, izboljšanje prehranske varnosti, povečanju samooskrbe s hrano ter sledenje drugim ciljem multifunkcionalnega kmetovanja;
· Zmanjšanje negativnih vplivov kmetijstva na vode, tla in zrak.

[bookmark: _Toc184893173]KAZALCI OKOLJA – FOSFOR
Bilančni presežek fosforja v kmetijstvu
Bilančni presežek fosforja (P) v kmetijstvu se je v obdobju 1992–2023 zmanjšal za 107 %.  Zmanjšanje je posledica manjšega vnosa fosforja z mineralnimi in živinskimi gnojili ter povečevanja odvzema s pridelkom kmetijskih rastlin. Do leta 2003 so bili presežki med 11 in 16 kg P na hektar. Zatem so se presežki zmanjšali in so v zadnjem petletnem obdobju dosegli vrednost + 1 kg P na hektar. Glede na založenost kmetijskih tal, nadaljnje zmanjševanje presežka P na ravni države ni želeno. 
[bookmark: _Toc184893174]KAZALCI OKOLJA – PITNA VODA
Kakovost pitne vode
V letu 2022 je bil monitoring pitne vode izveden pri 93,8 % prebivalcev Slovenije na 863 oskrbovalnih območjih, ki oskrbujejo 50 ali več oseb. Velika in srednja območja, ki oskrbujejo več kot 500 prebivalcev, imajo praviloma ustrezno kakovost pitne vode. Največje težave se pojavljajo na manjših območjih (50-500 prebivalcev) z večjim deležem fekalno onesnaženih vzorcev. Kemijska onesnaženost je bila ugotovljena na dveh območjih, predvsem zaradi presežene mejne vrednosti svinca in pesticida desetil-atrazina. Kakovost pitne vode se je v obdobju 2004-2022 izboljšala, zlasti zaradi zmanjšanja onesnaženosti z nitrati in pesticidi. 
Cilji:
Kakovost pitne vode je osnova za kakovost bivalnega okolja, saj dostop do pitne vode prispeva zmanjševanju neenakosti med ljudmi ter h gradnji trajnostnih mest in skupnosti (Agenda 2030, 2015).Za doseganje ustrezne kakovosti pitne vode v Sloveniji sledimo naslednjim ciljem:
· izboljšati kakovost oskrbe s pitno vodo,
· zmanjšati izgube pitne vode v vodovodnem omrežju,
· zmanjšati emisije v vode,
· gradnja kanalizacijskega sistema za komunalne, industrijske in onesnažene padavinske vode in čistilnih naprav,
· zagotoviti skladnost in zdravstveno ustreznost pitne vode z zahtevami, določenimi v Pravilniku o pitni vodi.
· zagotoviti varno oskrbo s pitno vodo s preventivnim pristopom - načrt za zagotavljanje varnosti pitne vode - zagotavljanja ustreznih količin skladne in zdravstveno ustrezne pitne vode, od prispevnega območja, odvzema, priprave, shranjevanja in distribucije vode do mesta uporabe,
· zagotoviti dosledno izvajanje načela večkratnih ovir pri oskrbi s pitno vodo,
· dosledno izvajati pripravo vode, kjer je ta potrebna,
· izvajati ukrepe na vodovarstvenih območjih oziroma izdelati vodovarstvena območja za vsak sistem za oskrbo s pitno vodo in zagotoviti izvajanje vodovarstvenih režimov v njih,
· na onesnaženih malih sistemih za oskrbo s pitno vodo zagotoviti ustrezno strokovno upravljanje ali jih ukiniti in priključiti prebivalce na večje sisteme z ustreznim strokovnim upravljanjem in nadzorom.



[bookmark: _Toc184893175]KAZALCI OKOLJA – RABA TAL NA VVO
Raba tal na vodovarstvenih območjih 
Vodovarstvena območja (VVO) zavzemajo 17,4 % ozemlja Slovenije. V strukturi rabe zemljišč na VVO prevladuje gozd (62,1 %), sledijo travinje (13,5 %) in njive (10,5 %). Obseg pozidanih površin na VVO se povečuje, zmanjšan obseg njiv in večji delež ekološko obdelanih kmetijskih zemljišč pa nakazujeta na pozitivne spremembe v smeri ekstenzifikacije rabe.
[bookmark: _Toc184893176]KAZALCI OKOLJA- NITRATI
Slovenija je razdeljena na 21 vodnih teles podzemne vode. V letu 2020 je v Sloveniji potekalo nadzorno spremljanje stanja kakovosti podzemnih voda, ki se izvede enkrat v okviru šestletnega načrta upravljanja vod. Takrat v program monitoringa vključimo vsa vodna telesa. V program monitoringa je bilo v letu 2020 vključeno 207 merilnih mest, od tega 129 na vodonosnikih z medzrnsko poroznostjo (aluvialni vodonosniki) in 78 na kraških vodonosnikih. V letih 2014 in 2015 smo merilno mrežo razširili z novimi objekti, zgrajenimi v okviru projekta BOBER. Objekti so bili zgrajeni na bolj obremenjenih vodnih telesih. Povprečne vsebnosti nitratov v podzemni vodi v Sloveniji so nižje kot je povprečje v evropskih državah. Podzemna voda je v kraških in razpoklinskih vodonosnikih zaradi geografskih danosti, manjše poseljenosti in manjšega deleža kmetijskih površin manj obremenjena z nitrati. To so potrdili rezultati državnega monitoringa tudi v letu 2020. V večini vodnih teles podzemne vode s pretežno kraškimi in razpoklinskimi vodonosniki so povprečne letne vsebnosti nitratov nižje od 10 mg NO3/l, nikjer pa niso presegle 25 mg NO3/l. Velik delež najbolj rodovitnih kmetijskih zemljišč se v Sloveniji nahaja v severno-vzhodnem in osrednjem delu Slovenije in sicer v ravninskih predelih rečnih dolin (Drava, Mura, Savinja, Sava), kjer prevladujejo vodonosniki z medzrnsko poroznostjo (aluvialni vodonosniki). V strukturi kmetijskih zemljišč prevladujejo njive, ki jih običajno največ gnojimo z dušikom. To dejstvo se zrcali tudi v vsebnosti nitratov v podzemni vodi, ki so večinoma večje od naravnega ozadja, na mnogih merilnih mestih tudi večje od standarda 50 mg NO3/l. Na omenjenih območjih z bolj obremenjenimi vodnimi telesi prevladujejo vodonosniki, ki ležijo plitvo pod površjem. Pot nitratov iz zgornjega dela tal do podzemne vode je zaradi tega krajša. Poleg tega je na teh območjih letna količina padavin, ki lahko vplivajo na redčenje koncentracije nitratov v podzemni vodi, manjša. Vodna telesa z večjim deležem travnikov v strukturi dejanske rabe kmetijskih zemljišč (predvsem v zahodnem delu Slovenije) praviloma ne izkazujejo povečanih vsebnosti nitratov v podzemni vodi. Navedeno lahko pripišemo dejstvu, da je poraba predvsem mineralnih gnojil na travnikih precej manjša kot na njivah, na travnikih pa je manjše tudi izpiranje dušika. Na vsebnost nitratov v podzemni vodi vplivajo tudi izpusti iz komunalnih in skupnih čistilnih naprav (KČN). Količina izpustov neposredno v površinske vode in posredno v podzemne vode niha v odvisnosti od izgradnje novih kanalizacijskih sistemov in KČN ter s tem naraščanje količine prečiščene komunalne odpadne vode.
[bookmark: _Toc184893177]KAZALCI OKOLJA – PESTICIDI
Poraba sredstev za varstvo rastlin
Poraba fitofarmacevtskih sredstev (FFS) v Sloveniji se je v zadnjih 28 letih več kot prepolovila, in sicer iz 2.031 ton v letu 1992 na 942 ton v letu 2019. Zaradi večjega deleža trajnih nasadov predstavljajo fungicidi več kot dve tretjini vseh uporabljenih FFS v Sloveniji. V letu 2019 je skupna poraba FFS na enoto njivskih površin in trajnih nasadov znašala 4,7 kg na hektar, kar je najmanj v zadnjem 10-letnem obdobju spremljanja porabe FFS.
Cilji:
· V okviru intenzivne in hkrati trajnostne kmetijske pridelave za zatiranje plevela, bolezni in škodljivcev po potrebi uporabljamo kot dopolnilni ukrep tudi FFS in sledimo naslednjim ciljem:
· zagotavljanje visokih standardov varne in kakovostne hrane;
· zmanjšanje negativnih vplivov na vode, tla in zrak; varovanje biotske raznovrstnosti in ohranjanje kmetijske krajine;
· pomembno izboljšanje kemijskega stanja podzemnih voda, zmanjšanje vrednosti FFS in njihovih razgradnih produktov v pitni vodi in doseganje meril kakovosti skladno s Pravilnikom o pitni vodi; 
· zmanjšanje porabe FFS, povečevanje deleža ekološke in drugih trajnostnih oblik kmetijstva ter preprečevanje nadaljnjega obremenjevanja okolja iz točkovnih in razpršenih virov;
· Sistematično spremljanje prometa in uporabe FFS ter večji nadzor z namenom preprečitve njihovih škodljivih učinkov na ljudi in okolje.
[bookmark: _Toc184893178]KAZALCI OKOLJA – Pesticidi v podzemni vodi
Na splošno se vsebnost pesticidov v podzemni vodi znižuje. V ravninskih predelih Slovenije (Dravska in Murska kotlina), za katere je značilna intenzivna kmetijska dejavnost nekateri pesticidi, predvsem fitofarmacevtska sredstva, še vedno presegajo standard kakovosti. Opažamo tudi posamezna točkovna onesnaženja, ki pa so pogosto posledica nestrokovne rabe fitofarmacevtskih sredstev. 
Cilji
· izboljšanje stanja podzemnih voda in zmanjšanje vsebnosti pesticidov v pitni vodi ter virih pitne vode v skladu z zakonodajno predpisanimi standardi
·  zmanjšanje nevarnosti in tveganja uporabe pesticidov za okolje in vodno okolje,
· izboljšanje kontrole uporabe pesticidov,
· zamenjava nevarnih aktivnih sestavin pesticidov z manj nevarnimi
· promocija kmetovanja ob zmanjšani uporabi pesticidov, transparenten sistem monitoringa in poročanja o uspehih doseganja ciljev ter razvoj ustreznih
kazalcev,
· izboljšanje in obnavljanje teles podzemne vode ter zagotavljanje ravnotežja med odvzemanjem in obnavljanjem podzemne vode,
[bookmark: _Toc184893179]Trajnostno kmetijstvo v EU
Kmetijstvo ima edinstven položaj v središču družbe, okolja in gospodarstva Evropske unije. Skupna kmetijska politika (SKP) ima tri glavne cilje, ki naj bi prispevali k trajnostnemu kmetijstvu v EU: 
· gospodarsko trajnostnost, 
· okoljsko trajnostnost in 
· socialno trajnostnost kmetij.  
[bookmark: _Toc184893180]GNOJENJE NA VODOVARSTVENIH OBMOČJIH (VVO)
Gnojenje kmetijskih rastlin mora biti izvedeno na podlagi gnojilnih načrtov in analiz tal na vseh VVO območjih; za vključene v KOPOP morajo imeti izdelane ZA VSE GERKE!! Na VVO je prepovedano shranjevanje organskih gnojil, razen uležanega hlevskega gnoja. Uležan hlevski gnoj se lahko shranjuje na kmetijskih zemljiščih največ 2 meseca, 100 m vstran od zajetja ter 25 m vstran od tekočih voda, vendar nikakor ne na VVOI. Gnojilni načrt mora biti izdelan v pisni obliki. Vsebovati mora najmanj podatke o vrsti in količini uporabljenega mineralnega in/ali organskega gnojila za posamezno kmetijsko rastlino in okvirni čas gnojenja; glede na pričakovan pridelek - odvzem, na podlagi izdelanega kolobarja, analize tal. Kolobar mora biti prilagojen zahtevam posameznega ukrepa KOPOP-a VODNI VIRI, OHRANJANJE KOLOBARJA, INTEGRIRANA PRIDELAVA. ANALIZA TAL VSEBUJE podatke za pH, fosfor, kalij, humus za vsak GERK.
Na najožjem vodovarstvenem območju VVOI je prepovedano:
· gnojenje z gnojnico in gnojevko;
· preoravanje trajnega travinja, razen travinja (trave, detelje, deteljno-travne mešanice in travno-deteljne mešanice), ki je vključeno v kolobar;
· uporabljati mineralna gnojila, ki vsebujejo dušik, od spravila pridelka do 1. marca ;
· uporabljati kompost in pregnito blato 1. razreda okoljske kakovosti; 
· namakanje z vodo, ki so ji dodana rastlinska hranila. 
· Dovoljeno je gnojenje z uležanim hlevskim gnojem do 140 kg N/ha 
· ena tona hl. gnoja ima 4 kg dušika, max. 35 t/ha hl. gnoja , priporočamo do 20 T/ha)
·  - problematična so fekalna onesnaženja (bakterije).
Mineralna gnojila, ki vsebujejo dušik, so na VVOI dovoljena: od 1. marca do spravila (med rastno dobo), 
· za OKOPAVINE (koruza, krompir, buče, soja…) največja dovoljena količina dušika pri začetnem gnojenju pred setvijo ne sme presegati 30 kg N/ha;
· največji enkratni odmerek dušika za dognojevanje OKOPAVIN ne sme presegati 80 kg N/ha;
· Prvo dognojevanje OKOPAVIN se izvede na podlagi hitrega talnega nitratnega testa, ki se opravi enkrat za eno vrsto okopavine. 
NITRATNE TESTE MORAJO IZDELATI TUDI KMETIJE, KI SO NA OSTALIH VVO IN TISTE, KI SO VKLJUČENE V INTEGRIRANO PRIDELAVO, IN SICER 10 % TALNIH IN 10 % RASTLINSKIH TESTOV, GLEDE NA ŠTEVILO GERK-OV.
VSEM PA PRIPOROČAMO, DA PRED DOGNOJEVANJEM ŽIT IZDELATE RASTLINSKE TESTE, PRED DOGNOJEVANJEM OKOPAVIN PA TALNE TESTE, DA SE LAHKO PRAVILNO ODLOČITE PRI DOGNOJEVANJU!!
· Na OZIMINE (žita, trave, ogrščica…) enkratni vnos dušika na VVOI z dognojevanjem ne sme presegati 60 kg N/ha (220 kg KAN-a/ha);
· Jeseni je na VVOI pred setvijo ozimnih vnos dušika v tla z mineralnimi gnojili prepovedan (dovoljen je LE hlevski gnoj);
· za trajno travinje največja dovoljena količina dušika ne sme presegati 50 kg N/ha za vsako košnjo (185 kg KAN-a /ha);
· za trajne nasade enkratni vnos dušika z dognojevanjem ne sme presegati 60 kg N/ha (220 kg KAN-a/ha) ;
· za zelenjadnice največja dovoljena količina dušika pri začetnem gnojenju ne sme presegati 40 kg N/ha (148 kg KAN-a/ha). 
· Enkratni vnos dušika za dognojevanje zelenjadnic ne sme presegati 60 kg N/ha (220 kg KAN-a/ha). 
· Na najožjih vodovarstvenih območjih morajo biti kmetijska zemljišča vse leto pokrita z zeleno odejo.
Gnojenje na ožjih VVO II in širših VVO III 
· Gnojenje kmetijskih zemljišč z mineralnimi gnojili, ki vsebujejo dušik, se mora na ožjih in širših vodovarstvenih območjih izvajati tako, da enkratni vnos dušika z mineralnimi gnojili pri začetnem gnojenju ne presega 60 kg N/ha, pri dognojevanju pa 80 kg N/ha.«.
[bookmark: _Toc184893181]VARSTVO RASTLIN NA VODOVARSTVENIH OBMOČJIH
· Uporaba dovoljenih FFS pod pogoji: 
· Raven intenzivnosti kmetijske pridelave naj se ne poveča;
· Uporaba FFS kot dopolnilni ukrep ostalim nekemijskim ukrepom ( mehanski, biološki in biotehnični ukrepi). Pomembno je  INTEGRIRANO VARSTVO.
· Prednost ima uporaba FFS in drugih pripravkov, ki so dovoljeni v ekološki pridelavi;
· Med sezonami oziroma v sezoni je potrebno menjavati aktivne snovi FFS;
· Uporaba FFS na neporaslih površinah je dovoljena le izjemoma;
· Upoštevati je še potrebno:
· Vodenje evidenc o uporabi FFS in shranjevanje računov ( 3 leta za vse izvajalce ukrepov zdravstvenega varstva rastlin; za kmetijska gospodarstva, ki so vključena v KOPOP pa 5 let);
· Pred uporabo FFS je treba skrbno prebrati in upoštevati navodila za uporabo;
· Pripravljene škropilne mešanice, škropljenje in izpiranje naprav za nanos FFS ni dovoljena v bližini objektov za preskrbo s pitno vodo;
· Ostankov FFS ne smete izpirati v vodnjake, odtočne odprtine, greznice in kanalizacijo;
· usposabljanje iz fitomedicine, obnovitveni tečaj vsakih pet let, testirane škropilnice vsaka tri leta)
SEZNAM AKTIVNIH SNOVI, KI SO PREPOVEDANA NA NAJOŽJIH VVO in na območju VODNIH VIROV za vključene v KOPOP SO: bentazon, dikamba, dikloprop-p, dimetaklor, dimetenamid, flufenacet, flurokloridon, klopiralid, klorantraniliprol, MCPA, mekoprop-p (mcpp-p), metalaksil/metalaksil-M, metamitron, metazaklor, metribuzin, nikosulfuron, petoksamid, rimsulfuron, S-metolaklor, terbutilazin, tritosulfuron
[bookmark: _Toc184893182]Pesticidi v hrani
UVHVVR izvaja uradni nadzor ob uvozu živil v skladu z izvedeno oceno tveganja, ki temelji na vrsti živil, državi porekla, količini uvoženih živil, številu pošiljk kot tudi ugotovljeni problematiki kot izhaja iz podatkov, objavljenih v sistemu hitrega obveščanja za živila in krmo EU RASFF. V okviru tovrstnega vzorčenja je UVHVVR do  24. avgusta 2023 odvzela 11 vzorcev sadja in zelenjave s poreklom iz Srbije, analize pa so pri enem  vzorcu breskev pokazale na prisotnost ostanka pesticida klorpirifos-etila.
V primeru vzorčenja sliv s Poljske, ki je bilo izvedeno v okviru letnega uradnega vzorčenja ostankov pesticidov v prometu, so se le te v času prejetja rezultatov analiz še nahajale v prometu, zato je UVHVVR povzela informacijo o umiku sliv zaradi ugotovljene prisotnosti klorpirifos-etila.  
[bookmark: _Toc184893183]KAKO VAROVATI OPRAŠEVALCE OB HKRATNI UPORABI FITOFARMACEVTSKIH SREDSTEV?
Uporabniki fitofarmacevtskih sredstev upoštevajmo sledeče:
· pred uporabo čebelam nevarnih FFS odstranimo cvetočo podrast;
· preprečimo zanašanje FFS na sosednje parcele;
· ne škropimo v vročini nad 25 °C;
· dosledno upoštevajmo navodila za uporabo FFS;
· vzpostavimo vzajemno sodelovanje s čebelarji;
ŠKROPLJENJE ali PRŠENJE rastlin s fitofarmacevtskimi pripravki:
· v času cvetenja praviloma ne škropimo s fitofarmacevtskimi pripravki (FFS)
· če je ob cvetenju nujno potrebno zatirati bolezni ali škodljivce, opravimo škropljenje takrat, ko čebele niso na paši in to s pripravki, ki niso nevarni za čebele
Sredstva, ki so nevarna čebelam, so na etiketi označena kot »nevarno za čebele« ter opremljena s posebnim grafičnim znakom. V času cvetenja gojenih rastlin je prepovedana uporaba sistemičnih, čebelam nevarnih FFS. Pri uporabi FFS, ki so označena kot čebelam nevarna, mora uporabnik tretiranje izvajati na način, da se prepreči zanašanje FFS na sosednje površine s cvetočimi rastlinami. Tudi plevelni pasovi ob njivi ne smejo cveteti, oziroma na smemo jih škropiti in potrebno je preprečiti zanašanje FFS , tudi zaradi druge populacije koristnih žuželk!
Sodelovanje kmetov s čebelarji in prilaganje čebelarjev pri preprečitvi zastrupitve čebel
· izbrati najmanj rizično mesto za postavitev čebelnjaka, daleč od področja z intenzivno kmetijsko pridelavo. Ker Slovenijo pokriva skoraj 2/3 gozdnih površin, naj ne bi imeli težav z iskanjem takšnega primernega  mesta.,
· imeti registriran čebelnjak in v čebelarskem društvu narejen pašni red. Podatki o čebelnjakih so digitalizirani in tako dostopni vsem uporabnikom FFS. 
· obiskati osnovno usposabljanje o zdravstvenem varstvu rastlin in si tako pridobiti vse potrebne informacije o nevarnostih pesticidov .
·  imeti dobre in pristne odnose z vsemi uporabniki FFS v okolici našega čebelnjaka.
·  spremljati obvestila v sredstvih javnega obveščanja o uporabi FFS.
·  uporabnike pesticidov še dodatno opozarjati na nevarnost teh strupov.
[bookmark: _Toc184893184]Biotska raznovrstnost je pestrost živih organizmov in njihovih bivališč
Zakaj je pomembna raznolikost med pripadniki iste vrste? Zato, ker so v spreminjajočih se razmerah v naravi ob različnih časih potrebne različne prilagoditve. Raznolike lastnosti med posamezniki iste vrste omogočajo, da del osebkov kljub spreminjajočim se razmeram v okolju preživi. Biotska pestrost je torej še posebej pomembna v času klimatskih sprememb! 
Biotska pestrost je naše življenje!
[bookmark: _Toc184893185]Slovenija je ena izmed vročih točk biotske raznovrstnosti v Evropi.
Znanstveniki so v Sloveniji doslej zabeležili približno 24.000 vrst živih bitij. Med temi je kakšnih 3.200 vrst višjih rastlin, 1.200 vrst alg, 3.000 vrst gliv in 15.000 vrst živali. Več kot četrtina živalskih vrst je endemičnih (značilne le za določen del in jih ni mogoče najti nikjer drugje)!! Ne glede na takšno vrstno bogastvo so tudi v naši državi opazni trendi zmanjševanja biotske pestrosti. Velikega krčenja so bila deležna mokrišča, ki so bila v preteklih desetletjih izsušena za potrebe kmetijstva. Tista, ki so ostala, so v zadnjem času pod hudim pritiskom urbanizacije. Škodo je utrpela tudi tradicionalna kmetijska krajina, ki je zaradi potrebe po čim cenejši, monokulturni pridelavi hrane z uporabo agrokemičnih sredstev vse bolj biotsko osiromašena.
Upravljanje kmetije na posebnih območjih varstva je poseben izziv, saj je treba najti ravnovesje med ekonomskimi in naravovarstvenimi vidiki Ena od oblik  upravljanja so tudi KRAJINSKE ZNAČILNOSTI!!
[bookmark: _Toc184893186]ZEMLJA JE NAŠE NAJBOLJ POMEMBNO ORODJE
Danes, ko nam je na svetovnem spletu dostopnih ogromno informacij, kupimo lahko praktično vse, pa še industrija je hitro povzela želje ljudi po zdravi, naravno pridelani hrani, smo kar pozabili, kje so temelji zdravja rastlin, s tem pa tudi ekonomske pridelave kvalitetne hrane. 
Zemlja je temelj vsake uspešne pridelave rastlin, pa naj govorimo o ekološki, konvencionalni, ali ohranitveni  pridelavi. Prav posebej pa ima zemlja in bo imela velik pomen pri prilagajanju na podnebne spremembe in predvsem reševanju težav, ki jih že prinašajo in jih bodo v kmetijski pridelavi še prinašale. 
[bookmark: _Toc184893187]KAJ JE RODOVITNA PRST?
Zemlja je zapleten sistem, ni samo skupek mineralnih delcev. V roki imate poleg mineralnih delcev organsko snov, humus, mikroorganizme, veliko različnih drugih kemičnih elementov, organskih kislin, huminskih kislin in zagotovo še kaj, kar sploh ne vemo. Vse skupaj je rodovitna, živa prst. Samo taka zagotavlja rastlinam ugodne pogoje, pravilno prehrano, s tem pa tudi zdravje in visok pridelek. 
Lastnosti zemlje opisujemo na več načinov, tudi analiz zemlje obstaja veliko. A za potrebe pridelave hrane ni treba poznati prav vseh, je pa dobro vedeti nekaj osnovnih dejstev. 
Zemlja, mnogo jih reče tudi prst, tla … je medij, v katerem rastejo rastline na vrtu, nastaja iz matične kamnine globoko pod nami. Ta vedno odreja osnovne lastnosti tal, predvsem teksturo tal in seveda pH tal. Strukturo tal pa določajo naše ravnanje z zemljo, rastline, ki jih pridelujemo na njej in seveda, količina in različnost živih organizmov (makro in mikro organizmov) v zemlji. Na ta del pa najbolj vpliva prav človek s svojim ravnanjem z zemljo. 
Svojo zemljo moramo dobro poznati, da jo lahko ohranimo živo in rodovitno 
Prst, zemlja, ki jo držite v roki, je sestavljena iz treh delov, trdi del, plinasti del in tekoči del. Najbolj ugodno razmerje med njimi je 50 % trdih mineralnih in organskih delcev, 25% vode in 25% zraka oziroma plinastega dela. Ta slednji je pogosto vprašljiv v tleh, kjer je uničena struktura tal in kjer ne skrbimo za dovolj organske snovi in čim bolj različnega živega dela zemlje, je razmerje, ki ga moramo vzdrževati na njivskih površinah ves čas vegetacije. 
Kaj sodi k meliorativnim ukrepom tal?
Meliorativni ukrepi tal so ukrepi, s katerimi vzdržujemo ali celo  popravljamo dobro strukturo tal, dobro, idealno razmerje med zgoraj omenjenimi elementi v tleh, skratka rodovitnost zemlje. 
Tipi tal (tekstura tal): 
· Težka tla vsebujejo velik delež gline in finega melja;
· Srednje težka tla vsebujejo že nekaj  peska, nekaj gline in/ali melja;
· Lahka tla pa vsebujejo velik delež peska.
Meliorativen ukrep za izboljšanje rodovitnosti tal 
pH zemlje je številka, ki nam pove, kakšno kemično reakcijo ima naša zemlja. Optimalni pH tal je odvisen od teksture zemlje in od vsebnosti humusa v tleh. Lažja so tla in več humusa vsebujejo, nižji je optimalen pH tal. Ta vpliva na sprejem hranil v rastlino, na različnost mikroorganizmov v tleh in s tem na mikrobiološko aktivnost zemlje, na strukturo tal, tvorbo humusa… Zato je nujno, da pH tal spremljamo (analiza zemlje) vsaj na vsakih 5 let in izvajamo pa tudi meliorativno apnenje, uravnavanje kislosti tal. Zaradi odvzema kalcija in drugih anionov s pridelkom, zaradi kislega dežja, mikrobiološke aktivnosti v tleh, tudi uporabe mineralnih gnojil se namreč pH tal spreminja. SAMO ZA SPROTNO NEVTRALIZACIJO  v tleh nastajajočih kislin in nadomestitev izpranega kalcija tekom leta potrebujemo okoli 500 kg CaCO3, če pa uporabljamo veliko amonijskih, kislo delujočih gnojil pa tudi do 1.000 kg CaCO3 na leto. Potrebno pa je vedeti, uporaba agresivnih sredstev za apnenje ima negativen vpliv na mikroorganizme v tleh. Tudi hitro spreminjanje pH ima nanje slab vpliv. Zato je vedno bolje, če meliorativno apnimo bolj pogosto z nižjimi odmerki, kakor pa priporočenih vsakih 5 let z visokimi odmerki. Prav tako je za dobrobit zemlje nujno, da apnimo v času, ko zemlja oziroma mikroorganizmi v njej niso aktivni – pozimi.
[bookmark: _Toc149130943][bookmark: _Toc184893188]Peščena lahka tla
Najdemo jih v okolici rek in jezer, pa seveda tudi tam, kjer so jezera, reke, morja nekoč bila.  Če pretežno peščena tla stisnemo v pesti, ne ostanejo v grudi. Na peščenih tleh med pleveli na njivah najpogosteje vidimo ivanjščice, poljski mak in njivsko deteljo. Zastiranje tal poleti je nujno, da ohranimo tla tako hladna, kakor čim dalj časa vlažna. 
Na takih tleh je še bolj pomembno:
· da čim več potreb po dušiku rastlinam zagotovimo v organski obliki, 
· da v kolobarju pridelujemo  čim več metuljnic in stročnic, 
· da gnojimo z organskimi gnojili, v prvi meri gnoj in kompost, 
· da kupljena organska gnojila vedno kombiniramo z rastlinskimi ostanki (zeleni podor, kompost, rastlinsko  zastirke), 
· da poleti tla ne ostajajo dolgo gola, setev rastlin  za zeleno gnojenje.
[bookmark: _Toc149130944][bookmark: _Toc184893189]Glinena težka tla
Pravo nasprotje peščenih, lahkih tal, so težka, glinena tla. Takoj jih prepoznamo, saj jih je zelo težko obdelovati. Z lopato obračamo cele kepe, še dolgo po dežju so mokra in mazava. V rokah nam ostane stisnjena lepljiva kepa, ki jo v najslabšem primeru lahko oblikujemo kot plastelin. 
Spomladi se počasi izsušujejo in zelo pozno ogrejejo, zato ne načrtujte zgodnjih setev, vsaj v prvih letih, dokler jih ne izboljšate. V peščenih tleh je veliko zraka, tudi v tleh, kjer je veliko  skeleta je zraka dovolj, pa še sam skelet se podnevi greje. V glinastih, tudi meljastih tleh pa zraka ni. Zato je segrevanje veliko  počasnejše. 
[bookmark: _Toc149130945][bookmark: _Toc184893190]Ilovnata tla
Takšna tla so za vrtnarja idealna, posebej če vsebujejo še nekaj peska. Prepoznamo jih tako, da v pesti razpadejo v drobne, majhne grudice, ki se včasih še držijo skupaj, a se ne lepijo. 
Na njih lepo uspevajo zlatice, njivski osat, prava kamilica in regrat, če pa so že dovolj bogata s humusom, potem najdemo na prostem veliko rogovilčka, koprive, plešca, lobode in bele metlike. Takih tal ne izboljšujemo, s hlevskim gnojem smo varčni, saj moramo samo vzdrževati raven humusa v tleh, ne smemo pa ga pretirano povečevati.  
K tvorjenju stabilnih strukturnih agregatov pa pomembno prispevajo rastline  
Način nastanka teh skupkov je lahko različen. A pri njih vedno nastopajo tako korenine  rastlin  kakor živi, mikro svet v tleh.
· Korenine rastlin s svojo rastjo pritiskajo na delce zemlje v bližini. Če je poleg tega prisotno lepilo (ostanki razkroja organske snovi), se delci lepijo v skupke.
· Korenine seveda izsušujejo talne delce okoli sebe, s tem pa povzročajo lepljenje talnih delcev na fizikalen način.
· Veliko rastlin  preko korenin tudi izloča posebne želatinaste snovi, te pa delujejo kot lepilo med delci.
Same korenine  že tekom rasti, ob koncu rastne dobe pa še bolj, povečujejo količino organske snovi, kasneje pa tudi humusa v tleh. S tem pa je dovolj hrane za mikroorganizme, ki pomagajo pri tvorbi skupkov, pa tudi huminskih kislin oziroma njihovih soli, ki so prav tako lepilo med delci.
[bookmark: _Toc149130948][bookmark: _Toc184893191]Humus ali organska snov, je to enako?
Humus je srce in bistvo zdrave, rodovitne zemlje. Mnogi zamenjujemo besedi humus in organska snov, je to enako? Preprost odgovor je, da ni. Organska snov v tleh je vse, kar je naravnega, organskega v zemlji, listje, korenine, veje, pa tudi ostanki teles živali, mikroorganizmov in še mnogi drugi ostanki, tudi naše smeti, ki razpadajo. Te potem v procesu humufikacije (ne gnitja) razpadejo v enotno organsko maso, ki ji rečemo humus. 
Zakaj je humus tako pomemben in kje nam lahko pomaga?
Izboljšuje lastnosti tal: veže mineralne delce v strukturne agregate, ki tvorijo dobro ali slabo strukturo tal. Prispeva k tvorbi in obstojnosti strukturnih agregatov in posledično zmanjšuje erozijo tal. S tem ostaja naša zemlja rodovitna. Izboljšuje orne lastnosti tal. Vzdržuje zračnost glinastih tal. Zato je obdelava tal lažja, poraba okolju neprijaznih fosilnih goriv pa veliko  nižja. 
Kaj so rastlinski dosevki, rastline  za zeleno gnojenje ali kakor koli že jih imenujemo ?
Rastline za zeleno gnojenje naj postanejo stalnice na vaših njivah. Posebej jih priporočam tistim, ki zaradi različnih razlogov ne uporabljate več živalskega gnoja, ki odnašajo z njiv vso slamo za različne namene, ki imajo v kolobarju veliko silažne koruze in drugih rastlin, ki prispevajo k negativni bilanci humusa in tudi tistim, ki gnojijo s kupljenimi organskimi gnojili – briketi.  
Še en pomen imajo te rastline, če hočete, da bo vaša zemlja ostala »zdrava«, potem zemlje NIKOLI ne puščajte gole, izpostavljene soncu, vetru in dežju. Zato posejemo rastline, ki jo bodo hitro prekrile, zavarovale pred vremenskimi pojavi in ponovno prerahljale, zemlja pa se bo po poletnih ujmah, nevihtah, vročini spočila. 
Tudi pri rastlinskih dosevkih velja poznati nekaj dejstev
Rastlinski dosevki so prav tako, kakor vse ostale rastline, del kolobarja. Številne so tudi v sorodstvu z gnojenimi rastlinami, predvsem je med njimi kar nekaj križnic, ki so v sorodu z vsemi križnicami, kot je oljna ogrščica), pa tudi metuljnic, ki so najbližje sorodnice vseh detelj, metuljnic, graha, soje... To je potrebno upoštevati pri načrtovanju kolobarja.
A to lahko preprečimo, če sejemo mešanico rastlin. Nekako velja, če je v mešanici rastlin  vsaj 5 različnih vrst, potem se posledice ozkega kolobarja izničijo. Danes je tudi na slovenskem trgu na razpolago kar nekaj mešanic semena tako za neprezimne, kot za prezimne posevke in tudi mešanice za privabljanje opraševalcev. 
Taka mešanica je običajno dobra tudi za privabljanje številnih koristnih žuželk, lahko služi kot privabilni posevki za škodljivce, hrana za opraševalce in predvsem mesto, kjer se povečuje biodiverziteta v naravi. 
Seveda lahko te rastline  sejemo kadarkoli, tudi zelo zgodaj spomladi, če je le 2 meseca časa. 
Rastline za zeleno gnojenje pustimo na njivi dokler je ne potrebujemo za novo setev. Tudi neprezimne rastline preprosto pustimo čez zimo, da pomrznejo, saj tudi njihova pomrznjena masa varuje zemljo. Tako jih tudi lažje zadelamo v tla. Seveda pa jih lahko prav tako mulčimo in zadelamo v tla še zelene. Prezimne pa moramo spomladi vsaj tri tedne pred setvijo novih rastlin zadelati v tla, pri temu upoštevati vse roke, ki nam jih nalagajo številne uredbe in SKP. 
[bookmark: _Toc184893192]NEPREZIMNI DOSEVKI
Za neprezimne dosevke se boste odločili vsi, ki imate težko zemljo, ki jo je spomladi težko obdelovati, na njivah, kjer imate zgodnjo pridelavo krompirja ali vrtnin…  
Bela gorjušica in oljna redkev
Uvrščamo jo v botanično družino križnic. Pa prav ti dve rastlini pa sta odlični za težke zemlje, ki jih je težko obdelovati. Za eno izmed njih bi se odločila tudi tam, kjer so težave s talnimi škodljivci. S svojimi globokimi in močnimi koreninami zrahljata tla. Belo gorjušico in oljno redkev sejemo vse od aprila pa do sredine septembra, pa bosta še koristni. Pokazalo pa se je, da so zgodnje setve takoj v strnišče manj primerne. Obe rastlini namreč v dolgem, vročem dnevu naredita manj listne mase in hitro preideta v generativno fazo, zacvetita in semenita. S tem pa predstavljata potencialno nevarnost kot plevel v naslednjem posevku, posebej v ekoloških načinih kmetovanja in pridelovanju zelenjave.
Meliorativna redkev
Je novejša križnica pri nas. V zemlji naredi dolg in močan bel koren. Pogosto je tudi užiten. Ta koren globoko prerahlja zemljo, s svojim hitrim razvojem povzroči pritisk, ki lepo lepi delce zemlje v stabilne strukturne agregate. Je primerna za vse vrste tal, posebej tam, kjer se odločate za ohranitvene načine pridelave brez oranja. Prebila bo namreč zbite plasti zemlje in s tem omogočala odtekanje odvečne vode v podtalnico. Njen potencial za izboljšanje strukture tal je res odličen. Sejemo jo v avgustu ali začetku septembra in res pustimo premrzniti. Koren zmrzne, na mestu pa ostane globoka luknja, v katero se vsujejo organski ostanki s površine. Ko potem zemljo pripravljamo, je tudi v globino založena s humusom.
Tudi ajda je lahko rastlina za zeleni podor
Ajda pa ima prav vse potrebne lastnosti za rastlino za zeleni podor. Ajda je medonosna rastlina, ki nahrani številne koristne žuželke. Ne samo čebele, tudi druge privabi njeno cvetenje. S svojimi koreninskimi izločki »umori« številne semenske plevele, zato je odlična rastlina v kolobarju v ekološki pridelavi, tudi če je ne pridelujemo za pridelek. Ajdo sejemo od konca aprila do sredine avgusta, lahko še kasneje, a bo njen blagodejni učinek nekoliko manjši. Začetek septembra pa je zadnji datum. 
Modro facelijo sejemo samo v jeseni
Facelija ima vse dobre lastnosti rastline za zeleno gnojenje, le modra barva njenih cvetov ni najbolj primerna za pridelavo tam, kjer pridelujemo vrtnine. Tripsi oziroma resarji so namreč stalni škodljivci nekaterih vrtnin. Za njih je modra barva izredno privlačna. Zato je ne sejemo v rastlinjake in v bližino rastlinjakov, na njive pa jo sejemo šele v avgustu do sredine septembra. Je odlična jesenska paša za opraševalce. Je pa občutljiva na sušo. Tudi nekatere sorte facelije imajo negativno delovanje na talne škodljivce, predvsem škodljive nematode, pa tudi strune. 
Sončnice 
V kratke  času naredijo veliko organske mase, s cvetenjem privabijo številne koristne žuželke, so pa tudi paša za divje opraševalce. Sončnice je najbolje sejati v mešanicah. 
Abesinska gizotija
Je odlična rastlina  za neprezimne dosevke povsod, kjer jo dovoljuje zakonodaja. Rastlina ni v sorodu z nobeno gnojeno rastlino, v kratkem času ozeleni površine,  naredi veliko  zelene mase, njeno cvetenje pa je tako pozno, da ne predstavlja nevarnosti kot plevel v naslednjem letu. Nekateri jo napačno imenujejo mungo, zato lahko pride do pomote, da gre za metuljnico (mungo fižol poznamo že nekaj časa). 
Neprezimne detelje
Njihova prednost je, da so metuljnice in prinesejo s seboj vse njihove prednosti, torej veliko  organske mase, v kateri je vezano veliko  kalija in dušika, rahljajo zemljo, za njimi pa ostane tudi veliko dušika v tleh. Če jih sejemo zgodaj poletim v strnišča, so tudi njihovi cvetovi odlična jesenska paša za opraševalce. 
[bookmark: _Toc184893193]PREZIMNI DOSEVKI
Prezimni dosevki imajo, poleg že zgoraj omenjenih dobrih vplivov na varovanje in izboljševanje naše rodovitne zemlje še dodatne učinke. Z zeleno odejo prekrita zemlja čez zimo je manj izpostavljena vsem vremenskih vplivom, dežju, vetru, snegu, sončnim žarkom, skokom temperatur, kar negativno vpliva na njeno strukturo. Na območju varovanja vodnih virov pa preprečuje izpiranje hranil, ki jih rastline iz različnih razlogov niso porabile, v podtalnico. Ta hranila so vezana v maso rastlin  in  spomladi, ko jih podorjemo, ponovno na razpolago gojenim rastlinam. Vsa zelena listna masa pa predstavlja tudi veliko skladiščenje, vezavo ogljika, ki s  svojimi spojinami lahko tvori toplogredne pline. Zato imajo čez zimo ozelenjene njivske površine zelo pozitivno vlogo tudi v tem smislu. 

Žita
Kot rastline za zeleno gnojenje jih porabljamo predvsem v vrtnarstvu, saj jih v ta namen lahko sejemo izredno pozno, še konec novembra. Odlične rastline za zeleni podor, predvsem v rastlinjakih, so prezimna žita. Sejemo jih lahko zelo pozno v jeseni, kar je pomembno v rastlinjakih, kjer pobiramo vrtnine dolgo v jesen. Odlična so tudi za popestritev kolobarja v fižolovih žičnicah. S svojimi gostim in močnim koreninskim sistemom zadržijo poleti neporabljena hranila v zgornji plasti zemlje in preprečijo njihovo spiranje v podtalnico čez zimo. Žita je potrebno podkopati vsaj štiri tedne pred planiranim sajenjem vrtnin. 
Prav poseben pomen pa imajo lahko žita, predvsem rž v ohranitvenih načini obdelave tal. Rž ima negativni, alelopatski učinek na številne plevele. To pomeni, da zavira njihovo rast, podobno, kakor ajda in tudi sončnice. V ohranitvenih načinih obdelave je ne podkopljemo, po izkušnjah nemškega kmeta, ekološkega pridelovalca zelenjave, jo raje mulči. Tako imajo korenine dalj časa vpliv na nekatere enoletne plevele, pravi pa, da na same vrtnine nimajo negativnega učinka. Seveda pa je potrebno paziti na kolobar. Zato so primerna predvsem v pridelavi vrtnin.  
Prezimne križnice
Na njivah zelo pogosto za zeleno gnojenje uporabljamo krmno repico in oljno ali krmno ogrščico.  Imata povsem isto vlogo in pomen, pa tudi opozorila (kolobar) kakor neprezimne križnice. 
Metuljnice
Metuljnice so najpomembnejša skupina rastlin  v naravi prijaznih načinih pridelovanja hrane. Najpomembnejši metuljnici sta prav gotovo detelje in lucerna. Mednje pa sodijo tudi fižol, grah, leča, čičerika, grašica in soja kot neprezimni dosevki, krmni grah, krmni bob pa tudi kot prezimne rastline. V pridelavi vrtine je zelo uporabna inkarnatka, ki jo lahko sejete tudi skupaj  z prezimnim radičem. Prezimni radič je odlična meliorativka, saj ima globoko, močno korenine, sposoben je iz tal potegniti tudi močneje vezan kalij. Sejemo lahko že konec junija, če je zemljišče prosto. Zadnji termin za setev te mešanice je sredina avgusta, v rastlinjakih pa sredina septembra.  Zelo primerna, predvsem za setve okoli rastlinjakov, je tudi rumeno cvetoča nokota. Rumena barva cvetov privablja koristne žuželke. Nokota ni visoka, zato je ni potrebno pogosto kositi. Nekateri za ta namen priporočajo tudi podzemno deteljico, ker ne mara vročine, zato spomladi propade sama in ni nevarnosti, da bi nam delala težave kot plevel. Lepa, prav okrasna, je tudi esparzeta. Posejana ob rastlinjaku  privablja opraševalca, koristne žuželke, jeseni pa je odlična jesenska paša opraševalcem. V zadnjem času pa se veliko sejejo tudi grašice, tako prezimne kakor neprezimne sorte.
[bookmark: _Toc184893194]Organska gnojila
Pod organska gnojila spadajo: hlevski gnoj, tekoča organska gnojila, komposta, rastline za zeleno gnojenje, rastlinski ostanki, dušik, ki dobimo po posevku metuljnic, zastirke, kupljena naravna organska gnojila, tudi ovčja volna, pepel, zeolit, biooglje,…Veliko bolj primerno, kakor  uporaba samega gnoja, je kompostiranje gnoja skupaj z rastlinskimi ostanki ali brez. Vedno strogo ločimo apnenje in uporabo hlevskega gnoja (pa tudi drugih organskih gnojil). Gnoj ni primerno gnojilo za vse rastline. Za nekatere je lahko celo škodljiv, saj zmanjšuje kakovost pridelka. Hranila se z gnoja sproščajo počasi, tudi dušik. Dokazano je, da so hranila iz hlevskega za rastline na razpolago najmanj tri leta. Zato je smiselno isto površino na vrtu gnojiti samo vsaka tri leta. Tako bomo zmanjšali možnost, da tla na vrtu pregnojimo, za rastline bo hranil na razpolago ravno dovolj, z našim ravnanjem pa ne bomo obremenjevali okolja. Na površinah, kjer je analiza zemlje pokazala primerno založenost z hranili in je humusa v tleh okoli 3 -5%, se uporablja največ 30 t / ha površine hlevskega gnoja. To zadošča za pridelovanje vseh vrtnin. Količine drugih vrst gnoja prilagodimo glede na vsebnost hranil. Za gnojenje z gnojem velja nekaj osnovnih načel: za gnojenje vedno uporabljamo vsaj 6 mesecev odležan gnoj. Nikoli ne gnojimo s svežim hlevskim gnojem, od katerega se še kadi. Svež hlevski gnoj poškoduje korenine rastlin, uniči kaleče rastline, škoduje pa tudi mikroorganizmom v tleh. Uporaba gnoja v jeseni je vedno primernejša, saj čez zimo tudi svež hlevski gnoj primerno razpade, da ne škodi več rastlinam.  V tla ga vedno zadelamo plitvo, da razpada ne gnije. Vsa organska gnojila, tako tudi hlevski gnoj takoj po nanosu VEDNO ZADELAMO V TLA. Kompost je zelo pomemben v ekološkem kmetijstvu, pomeni zaprto kroženje hranil. Pomemben je nadzorovan proces kompostiranja. Organski ostanki se spremenijo v humus, v gnojilo. Svež hlevski gnoj je lahko nedobrodošel za okolje in rastline, kompostiran pa je odlično in najbolj naravno gnojilo. Kompostiranje ima v primerjavi z drugimi metodami stabilizacije organskega odpadnega materiala, kar je poglavitni cilj  te obdelave, vrsto prednosti, ki ga kvalificirajo kot posebno uporabnega za obdelavo čvrstih odpadkov v kmetijski proizvodnji in v živilstvu: končna teža komposta je za polovico manjša od izhodiščnega materiala, to bo zmanjšalo stroške transporta pri odlaganju na površine; pri temperaturah, ki dosežejo v kupu materiala 60 oC in več, je zagotovljeno učinkovito uničenje večine patogenih mikroorganizmov, parazitov in semen plevela; stabilen kompost sorazmerno hitro vzpostavi ravnotežje s prstjo, medtem ko sveži odpadki lahko povzročajo krajša ali daljša obdobja porušenega ravnotežja v tleh; kompostni kup je prosto stoječ, medtem ko potrebujemo za odplake oziroma za gnojevko rezervoarje za skladiščenje; za kompostiranje je mogoče mešati različne odpadke, tako živalske kot rastlinske in s tem tudi prilagajati sestavino fermentacijskega medija optimalnim zahtevam mikrobne združbe. Pri kompostu je pomembno: zračnost, vlažnost komposta, razmerje C:N: vpliva na hitrost razkrajanja organske mase (30:1 je idealno na začetku), pH komposta, iz rastlinske mase dobimo ogljik, iz živalskih ostankov pa dušik.
[bookmark: _Toc184893195]KOLOBAR IN NJEGOV POMEN
Kolobar ni recept, nujnost in stvarnost za ohranjanje rodovitne prsti. Rodovitna, živa prst pa je edini možni način prilagajanja klimatskim spremembam v poljedelski in vrtnarski pridelavi. Ob enem pa ozek kolobar vpliva na: zmanjšanje biodiverzitete (različnosti) v tleh: vsaka rastlina živi v sožitju z posebno skupino mikroorganizmov, več različnih rastlin je v kolobarju, večja je pestrost v tleh. Vsaka rastlina s svojimi koreninami, rastjo in nazadnje ostanki vpliva na strukturo tal. Ozek kolobar pomeni več bolezni in škodljivcev, posledično večja poraba FFS – zelo slab vpliv na naravo. Pestrost kolobarja pomeni pestrost v naravi, več različnih živih bitij najde svoje mesto tudi v kmetijski krajini. Zakaj kolobarimo? Preprečuje utrujenost tal, preprečuje širjenje bolezni in škodljivcev, ohranjamo biodiverziteto v tleh, s tem pa ugodna tla za sprejemanje in zadrževanje vode, za koreninske sistem rastlin, ki potem tudi bolje prenašajo hitre vremenske in talne spremembe, zmanjšanje plevela, boljša izraba gnojil in humusa, boljše zračenje in rahljanje tal: menjava rastlin s plitvimi koreninami in vrtnin z globljimi koreninami, optimalno izkoristimo rastni prostor, izkoristimo vse naravne danosti, kakovosten pridelek, izboljšana rodovitnost tal, zmanjšani stroški za gnojila, zmanjšani stroški za škropiva, pokrivanje tal z vključevanjem dosevkov oziroma vmesnih posevkov (preprečevanje izpiranja hranil, zaščita pred erozijo), upoštevanje učinka predhodne kulture na bilanco hranilnih snovi. Ozek kolobar povzroča utrujenost tal, posledica zmanjšanje pridelkov. Kolobar prispeva k večjemu potencialu škodljivih organizmov, ki preživijo v okuženih rastlinskih ostankih (glive, koruzna vešča, koruzni hrošč, korenjeva muha, kapusova muha, kljunotaji,  ki brez gostiteljske rastline preživijo le krajši čas). Zaradi ožjega kolobarja je koreninski sistem rastlin  manjši, manj prepleten, plitek, s tem pa jo vsak stres, tudi klimatski, veliko bolj prizadene. Enostransko izkoriščanje hranil povzroča fiziološke motnje, slabi rastlino. Pravilen kolobar zmanjšuje pojav bolezni, škodljivcev in plevelov. Vrstenje poljščin, ki imajo podobne zahteve spodbuja množičen pojav nekaterih plevelov. Tesno vrstenje žit in trav v kolobarju povečuje pojav nožnih bolezni. Ozek kolobar povečuje možnost pojava nematod ali ogorčic (sladkorna pesa, detelje, krompir) tudi karantenskih. Korenine nekaterih rastlin izločajo snovi, ki delujejo na vznik in rast drugih rastlin negativno, so inhibitorji organskih kislin, so naravni „herbicidi“. Negativni vplivi posameznih predposevkov v kolobarju so močneje izraženi pri tleh slabše strukture in plodnosti. Stalna pokritost tal s posevkom preprečuje zapleveljenost, ker ni možnosti za osemenitev se zmanjšuje semenski potencial v tleh.
[bookmark: _Toc184893196]NAMAKANJE 
Z namakanjem omogočimo kmetijsko pridelavo, tam kjer ne bi bila možna zaradi pomanjkanja padavin ali tam, kjer je padavin sicer dovolj, a jih primanjkuje v obdobju intenzivne rasti in razvoja rastlin. Namakanje kot agrotehnični ukrep pomeni vzdrževanje optimalnega vodnega režima v tleh. Najhitrejši razvoj je v kmetijstvu možno doseči s kakovostnim rastlinskim genetskim materialom in namakanjem (FAO). Voda opredeljuje temeljna odnosa:  tla-rastlina in rastlina-voda. Na vodno bilanco vplivajo pozitivno padavine in kapilarni dvig, negativno pa izhlapevanje iz tal (evaporacija) in rastlin (transpiracija. Skupno ime za izhlapevanje iz tal in rastline je evapotranspiracija, površinski odtok ter pronicanje (gravitacijski odtok). 
· Najprej je potrebno poznati svoja tla: TEKSTURA TAL, zadrževalne lastnosti tal.
· Poznati samo rastlino  in njene lastnosti, potrebe po vodi.
· Odvisno seveda tudi od fenofaze rastlin, listna površina, globina korenin…
· Meritve padavin, evapotranspiracije z izbranih rastlin, veter…
· Vrtnine vsebujejo veliko vode, več kakor večina poljščin – to vodo morajo od nekje dobiti: primer čebula, česen.
· Pomanjkanje vode vpliva na sprejem hranil v rastline.
· Vrtnine rastejo hitro in intenzivno, pomanjkanje posameznih hranil v posamezni fenofazi pa lahko odločilno zniža tako obrambno sposobnost rastline  kakor tudi kvaliteto in tržnost samega pridelka.
· Rastline sprejemajo hranila v vodni raztopini: če vode ni, hranila rastlini niso dostopna
· Rastline  prilagodijo zunanjost površin: stebla, listov in plodov trenutnim razmeram. Ob pomanjkanju vode je zunanja kožica plodov trdnejša, z manjšimi celicami, pogosto debelejša… 
Vrste vodnih virov:
· Površinske vode (reke, jezera, gramoznice, zajetja, zbiralniki, vodni zadrževalniki, akumulacije), podzemne vode (vodnjaki, vrtine), deževnica, voda iz javnega vodovoda.
· Z namakanjem vplivamo tudi na naravne vodne vire: zato je nujna pravilna razporeditev teh virov med vse deležnike 
Kakovost vode za namkanje:
Fizikalne lastnosti vode za namakanje (temperatura, barva, vonj, kalnost, vsebnost trdnih snovi).
Kemične lastnosti vode za namakanje (vsebnost različnih kationov in anionov, pH vrednost, trdota, električna prevodnost, organske snovi in raztopljeni plini).
Biološke lastnosti vode za namakanje (koliformne bakterije, bakterije fekalnega onesnaženja, virusi, praživali, alge).
Tehnologije namakanja so: podzemno kapljično namakanje (subirigacija), namakanje z mikrorazpršilci (za rastlinske kulture, ki potrebujejo več zračne vlage), namakanje z razpršilci in namakanje z bobenskimi namakalniki (rolomati) je manj primerno z EKOLOŠKEGA IN OHRANITVENEGA stališča
Ker nazaj ne moremo, saj kmetije morajo preživeti, lahko vsaj: s pametnim kmetovanjem zmanjšamo vpliv na naravo, vedno se ne da, pogosto pa je z malo truda izvedljivo. Pogosto lahko zmanjšamo število škropljenj samo s tem, da pametno gnojimo, obdržimo ali celo posadimo nove mejice, mogoče tudi nekaj prostora med obstoječimi mejicami in posevki. Tudi s pravilnim nanašanjem organskih gnojil, tudi gnojevke v pravem času in na prav način. Ne nazadnje, z vsemi temi ukrepi znižamo stroške pridelave, kar koristi tudi kmetiji .

